Jorgos II od Grčke
<s>Kralj Đorđe II Grčki (od Gliksburga) (19. jul 1890 — 1. april 1947) je bio kralj Grčke od 1922. do 1924. i od 1935. do 1947. godine.</s>

<s>Biografija</s>

<s>Bio je stariji sin Konstantina I, kralja Grčke.</s><s>Kao 18-godišnjak, pohađao je obuku u pruskoj gardi, a služio je u vojsci tokom Drugog balkanskog rata.</s><s>Nakon abdikacije svog oca, Đorđe je bio prinuđen da s njim ode u egzil.</s><s>Nakon smrti njegovog mlađeg brata, kralja Aleksandra I 1920. godine, on i otac vratili su se u Grčku.</s>

<s>Nakon poraza Grčke u ratu s Turskom 1922. godine, Konstantin I je abdikovao 27. septembra, a nasledio ga je Đorđe.</s><s>Nakon neuspešnog rojalističkog puča u oktobru 1923. godine, Revolucionarni komitet mu je predložio da on i njegova porodica napuste zemlju, dok sene odluči o budućoj vladi.</s><s>Đorđe je 19. decembra 1923. godine otišao u egzil u Rumuniju, zemlju svoje supruge.</s><s>Dana 25. marta 1924, bila je proglašena Druga grčka republika.</s><s>Đorđe se 1932. godine preselio u Ujedinjeno Kraljevstvo.</s>

<s>Vlast tokom Druge republike bila je izrazito nestabilna, zbog čega je general Kondulis izvršio puč u oktobru 1935. godine i organizovao plebiscit na kojem se većina od 98 % glasača izjasnila za povratak monarhije.</s><s>Đorđe, koji je tada prebivao u Londonu, vratio se u Grčku 25. novembra.</s><s>Godine 1936, Đorđe je dao podršku generalu Joanisu Metaksasu u usponu na vlast, što je dovelo do zabrane političkih stranaka, ukidanja ustava, raspuštanaj parlamenta, odnosno uspostave diktature.</s>

<s>Nakon nemačkog napada na Grčku 6. aprila 1941. godine, grčka vojska je bila poražena.</s><s>Kralj i porodica preselili su na Krit 23. aprila i naposletku pobegli u Egipat.</s><s>Tokom rata, i dalje je zvanično bio smatran za međunarodno priznatog vladara Grčke.</s>

<s>Dana 1. septembra 1946. godine, bio je održan referendum na kojem se 69 % glasača izjasnilo za kraljev povratak.</s>

<s>Đorđe II umro je od arteroskleroze 1. aprila 1947. godine u kraljevskoj palati u Atini.</s><s>Nasledio ga je mlađi brat Pavle.</s>

<s>Porodica</s>

<s>Kralj Đorđe je bio oženjen rumunskom princezom Elizabetom.</s><s>Nisu imali dece.</s><s>Razveli su se 6. jula 1935. godine.</s>

<s>Roditelji</s>

<s>Supružnik</s>

<s>Vidi još 
 Kraljevina Grčka
 Grčka kraljevska porodica</s>

<s>Reference</s>

<s>Literatura</s>

<s>Spoljašnje veze</s>

<s></s>

<s>Grčki političari
Plemstvo</s>

